CELEX: 32020D0607
Language: hu
Date: 2020-05-04 00:00:00
Title: A Tanács (KKBP) 2020/607 határozata (2020. május 4-én.) a nicaraguai helyzetre tekintettel hozott korlátozó intézkedésekről szóló (KKBP) 2019/1720 határozat módosításáról

4.5.2020   
               
               
                  HU
               
               
                  Az Európai Unió Hivatalos Lapja
               
               
                  LI 139/4
               
            
         A TANÁCS (KKBP) 2020/607 HATÁROZATA
         (2020. május 4-én.)
         a nicaraguai helyzetre tekintettel hozott korlátozó intézkedésekről szóló (KKBP) 2019/1720 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 29. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2019. október 14-én elfogadta a nicaraguai helyzetre tekintettel hozott korlátozó intézkedésekről szóló (KKBP) 2019/1720 határozatot (1).
                  
               
                     (2)
                  
                  
                     2019. október 14-én a Tanács következtetéseket is elfogadott, amelyekben emlékeztetett a nicaraguai politikai és szociális helyzet romlása kapcsán kifejezett aggodalmára, és arra, hogy határozottan elítéli a biztonsági erők és kormánypárti fegyveres csoportok fellépését a politikai ellenfelekkel, tüntetőkkel, a független médiával és a társadalmi szervezetekkel szemben, amely 2018 áprilisa óta zajlott. Az Unió továbbá megerősítette elkötelezettségét aziránt, hogy valamennyi eszközét felhasználja a válság békés és tárgyalásos megoldásának támogatása érdekében, valamint azon szándékát, hogy az országban fennálló helyzetet szorosan figyelemmel kísérje, hogy reagálni tudjon az emberi jogok és a jogállamiság további romlására.
                  
               
                     (3)
                  
                  
                     A Tanács, hangsúlyozva az emberi jogok és a demokratikus kormányzás általános helyzetével kapcsolatos aggodalmát, korlátozó intézkedéseket fogadott el, hozzátéve, hogy az intézkedések alkalmazására fokozatos és rugalmas módon fog sor kerülni, és hogy azokat konkrét jegyzékbevételek követhetik a patthelyzet folytatódása, illetve az emberi jogok és a jogállamiság további romlása esetén.
                  
               
                     (4)
                  
                  
                     Tekintettel a nicaraguai helyzet folytatódó súlyosságára, hat személyt fel kell venni a korlátozó intézkedések hatálya alá tartozó természetes és jogi személyeknek, szervezeteknek és szerveknek a (KKBP) 2019/1720 határozat mellékletében foglalt jegyzékébe.
                  
               
                     (5)
                  
                  
                     A (KKBP) 2019/1720 határozat mellékletét ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A (KKBP) 2019/1720 határozat melléklete az e rendelet mellékletében foglaltak szerint módosul.
         
         
            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2020. május 4-én..
            
               
                  a Tanács részéről
               
               
                  az elnök
               
               G. GRLIĆ RADMAN
            
         
         
            (1)  A Tanács (KKBP) 2019/1720 határozata (2019. október 14.) a nicaraguai helyzetre tekintettel hozott korlátozó intézkedésekről (HL L 262., 2019.10.15., 58. o.).
      
      
         
            MELLÉKLET
            A (KKBP) 2019/1720 határozat mellékletében „Az 1. cikkben és a 2. cikkben említett természetes és jogi személyek, szervezetek és szervek jegyzéke” címsor alá a következő bejegyzések kerülnek beillesztésre:
            
               
                            
                        
                        
                           Név
                        
                        
                           Azonosító adatok
                        
                        
                           A jegyzékbe vétel okai
                        
                        
                           A jegyzékbe vétel időpontja
                        
                     
                           „1.
                        
                        
                           Ramón Antonio AVELLÁN MEDAL
                        
                        
                           Születési idő: 1954. november 11.
                           Születési hely: Jinotepe, Nicaragua
                           Útlevélszám: A0008696
                           Kiállítva: 2011. október 17-én
                           Érvényes: 2021. október 17-ig
                           Neme: férfi
                        
                        
                           Nicaragua Nemzeti Rendőrségének főigazgató-helyettese és Masaya korábbi rendőrfőkapitánya. Felelősség terheli Nicaraguában az emberi jogok súlyos megsértéséért, valamint a civil társadalom és a demokratikus ellenzék elnyomásáért, többek között a 2018-ban a Masayában tüntetőkkel szemben alkalmazott elnyomás koordinálása okán.
                        
                        
                           2020.5.4
                        
                     
                           2.
                        
                        
                           Sonia CASTRO GONZÁLEZ
                        
                        
                           Születési idő: 1967. szeptember 29.
                           Születési hely: Carazo, Nicaragua
                           Útlevélszám: A00001526
                           Kiállítva: 2019. november 19-én
                           Érvényes: 2028. november 19-ig
                           Személyazonosító igazolvány száma: 0422909670000N
                           Neme: nő
                        
                        
                           Nicaragua elnökének egészségügyi kérdésekkel foglalkozó különleges tanácsadója és volt egészségügyi miniszter. Felelősség terheli Nicaraguában az emberi jogok súlyos megsértéséért, valamint a civil társadalom és a demokratikus ellenzék elnyomásáért, többek között a tüntetéseken részt vett sérült polgári személyek sürgősségi orvosi ellátáshoz való hozzájutásának akadályozása és annak elrendelése okán, hogy a kórházi személyzetnek bejelentést kell tennie a rendőrség által a kórházba vitt tüntetőkről.
                        
                        
                           2020.5.4
                        
                     
                           3.
                        
                        
                           Francisco Javier DÍAZ MADRIZ
                        
                        
                           Születési idő: 1961. augusztus 3.
                           Neme: férfi
                        
                        
                           2018. augusztus 23 óta Nicaragua Nemzeti Rendőrségének főigazgatója, korábban pedig helyettes főigazgatója. Felelősség terheli Nicaraguában az emberi jogok súlyos megsértéséért, valamint a civil társadalom és a demokratikus ellenzék elnyomásáért, többek között a polgári személyekkel szemben erőszakot, többek között túlzott erőt, önkényes letartóztatást és őrizetbe vételt, valamint kínzást alkalmazó rendőri erők vezetése okán.
                        
                        
                           2020.5.4
                        
                     
                           4.
                        
                        
                           Néstor MONCADA LAU
                        
                        
                           Születési idő: 1954. március 2.
                           Neme: férfi
                        
                        
                           Nicaragua elnökének nemzetbiztonsági kérdésekkel foglalkozó személyes tanácsadója. E minőségében közvetlen részvétel és felelősség terheli a nemzetbiztonsági ügyekkel kapcsolatos döntéshozatalban, valamint a Nicaragua állam által 2018 áprilisától a nicaraguai tüntetéseken részt vevő személyekkel, ellenzéki képviselőkel és újságírókkal szemben alkalmazott, elnyomást célzó politika kialakításáért.
                        
                        
                           2020.5.4
                        
                     
                           5.
                        
                        
                           Luís PÉREZ OLIVAS
                        
                        
                           Születési idő: 1956. január 8.
                           Neme: férfi
                        
                        
                           Az „El Chipote” büntetés-végrehajtási központ főbiztosa és jogi segítségnyújtásért felelős főtisztviselője (DAEJ). Felelősség terheli az emberi jogok súlyos megsértéséért, többek között a kínzásért, az erő kiterjedt alkalmazásáért, valamint a fogvatartottakkal szembeni szabályellenes bánásmód és a megalázó bánásmód egyéb formáinak alkalmazásáért.
                        
                        
                           2020.5.4
                        
                     
                           6.
                        
                        
                           Justo PASTOR URBINA
                        
                        
                           Születési idő: 1956. január 29.
                           Neme: férfi
                        
                        
                           A Rendőrség Különleges Műveleti Egységének (DOEP) vezetője. Közvetlenül részt vett Nicaraguában – különösen Managuában – a tüntetőkkel és az ellenzékkel szembeni elnyomást célzó politika végrehajtásában. Ennek keretében felelősség terheli a Nicaraguában történt súlyos emberi jogi jogsértésekért, valamint a civil társadalom és a demokratikus ellenzék elnyomásáért.
                        
                        
                           2020.5.4”